पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की बढ़ती रफ्तार को रोकने के लिए अब शहरवासी जागरूक होने लग गए हैं और राज्य सरकार के जन अनुशासन पखवाड़े की बिना किसी सख्ती के पालना शुरू कर दी है। अब इसे हर और कोरोना संक्रमितों की मौत और इलाज नहीं मिलने का खौफ कहें या कुछ और लेकिन रविवार को नागौर शहर की जनता ने जबरदस्त अनुशासन दिखाया और शहर की सभी सड़कें, चौराहे सूने नजर आये। बाज़ार भी वीरान रहे, अब लोग भी बिना मतलब घरों से नहीं निकल रहे हैं।
रविवार को नागौर में क्या हालात रहे, देखें तस्वीरों में
नागौर की सड़कों पर रविवार को रोज की तरह भीड़ नहीं दिखी। पब्लिक ट्रांसपोर्ट यानी रोडवेज बसें, टेम्पो व निजी बसें भी चल रही हैं पर इनमें बहुत कम यात्री सफर करते दिखे। शहर के मुख्य चौराहों पर इक्का-दुक्का वाहन व पैदल लोग घूमते नजर आए।
यह तस्वीर शहर के हार्ट कहे जाने वाले गांधी चौक की है, जहां सारी दुकानें बंद हैं। आम दिनों में यहां पैर रखने की जगह नहीं मिलती है और वाहनों की लंबी कतार देखने को मिलती है। अब पूरे चौक में सन्नाटा पसरा हुआ है।
यह तस्वीर नागौर के सदर बाज़ार की है। आम दिनों में शनिवार और रविवार के दिन इस इलाके में पैर रखने की जगह नहीं होती है। लॉकडाउन के दिनों में भी अक्सर दुकानदार चोरी-छिपे सामान बेचते नजर आ रहे थे पर आज यहां भी कोई नजर नहीं आया। कोरोना के डर की वजह से सदर बाजार की सभी दुकानें बंद रही व इसके आसपास की सभी सड़कें सूनी।
एक दो दिन पहले तक गली-मौहल्लों में लोग बाहर निकल रहे थे और चबूतरियों पर बैठे गप्पे मारते देखे जा रहे थे, लेकिन रविवार को ये गली-मौहल्ले भी सूने नजर आए। ऐसा लग रहा था मानो सभी कहीं बाहर चले गए हो। लगातार बढ़ाते संक्रमण और बढ़ती मौतों के आंकड़े के बाद अब लोग घरों से निकलने से बच रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn